
Text rozhodnutia
Súd: Krajský súd Bratislava Spisová značka: 9Co/189/2011 Identifikačné číslo súdneho spisu: 1608207865 Dátum vydania rozhodnutia: 30. 07. 2012 Meno a priezvisko sudcu, VSÚ: JUDr. Roman Huszár ECLI: ECLI:SK:KSBA:2012:1608207865.2 Rozhodnutie Krajský súd v Bratislave v právnej veci navrhovateľov : 1/ Ľ. Š., P. Ž. XXX/X, T., 2/ K. R., P. J. XXX/XX, P., O. E. X.X.XXXX, 3/ B. R., P. J. XXX/XX, P., navrhovatelia 1./, 3./ zastúpení : JUDr. Ivan Vida, advokátom, AK VIDA & VIDA, Papraďová 3, Bratislava, proti odporcom: 1/ R. R., P. X. XXXX/XXA, T., 2/ J. R., P. X. XXXX/XXA, T., obaja zastúpení : JUDr. Viera Huťanová, advokátka, so sídlom Hlavná 1843/63A, Stupava, o určenie vlastníckeho práva, na odvolanie odporcov proti rozsudku Okresného súdu Malacky č. k. 5C/760/2008-54 zo dňa 18. novembra 2010, v pomere hlasov 3 : 0, takto r o z h o d o l : Odvolací súd odvolacie konanie prerušuje do právoplatného skončenia dedičského konania po zomrelom K. R. vedeného na Okresnom súde Bratislava IV pod sp. zn. 65D 57/2012. o d ô v o d n e n i e : Napadnutým rozsudkom súd prvého stupňa určil, že navrhovatelia sú spoluvlastníkmi nehnuteľnosti, rodinného domu, súp. č. 941, postavenom na parc. č. 166/1, pozemku parc. č. 166/1 vo výmere 204 m2, pozemku parc. č. 166/2 vo výmere 549 m2 v kat. úz. T., zapísaných na LV Č.. XXXX Q. Ú. P., T. Q. R. takto: navrhovateľka 1/ v podiele 1, navrhovateľ 2/ v podiele 1, navrhovateľ 2/ a navrhovateľka 3/ spolu ako manželia v podiele 1. Súd prvého stupňa zároveň uložil odporcovi povinnosť zaplatiť navrhovateľom náhradu trov konania v sume 715,86 € na účet právneho zástupcu navrhovateľov. Proti tomuto rozsudku podali včas odvolanie odporcovia, domáhajúc sa jeho zmeny. Žiadali, aby odvolací súd návrh navrhovateľov ako nedôvodný zamietol a priznal im náhradu trov konania. Podaním zo dňa 07.02.2012 právny zástupca navrhovateľov odvolaciemu súdu oznámil, že E. XX.XX.XXXX navrhovateľ 2/ K. R. zomrel. Podľa § 211 ods. 2 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Podľa § 107 ods. 1 O.sp. ak účastník stratí spôsobilosť byť účastníkom konania skôr, ako sa konanie právoplatne skončilo, súd posúdi podľa povahy veci, či má konanie zastaviť alebo prerušiť alebo či môže v ňom pokračovať. Podľa § 107 ods. 3 O.s.p. konanie súd preruší najmä vtedy, ak ide o majetkovú vec a navrhovateľ alebo odporca zomrel; v konaní pokračuje s dedičmi účastníka, prípadne s tými, ktorí podľa výsledku dedičského konania prevzali právo alebo povinnosť, o ktorú v konaní ide, a to len čo sa skončí konanie o dedičstve, ak povaha veci nepripúšťa, aby sa v konaní pokračovalo skôr. Odvolací súd zistil, že na Okresnom súde Bratislava IV sa vedie dedičské konanie po zomrelom K. R. pod sp. zn. 65D 57/2012. V danom prípade mal súd za to, že povaha veci nepripúšťa, aby sa s dedičmi pokračovalo skôr ako sa skončí konanie o dedičstve a rozhodol tak, ako je uvedené vo výrokovej časti tohto rozhodnutia. Poučenie: Toto uznesenie nie je možné napadnúť odvolaním.

